20/01/2014 | Administración LocalMunicipal
Rianxo
Policía Local
Anuncio expediente sancionador carteis Sueven Producciones, S. L.

“Providencia da Alcaldía Datos Procedemento: sancionador por infracción a en materia de limpeza e medio ambiente Escrito denuncia: parte da Policía Local de data 24 de xullo de 2013 Denunciante: de oficio Persoa denunciada: D/Dª. Sueven Producciones, S. L. Antecedentes e consideracións legais Tendo en conta o parte da Policía Local sinalado, que di: “Parte da colocación e/ou pegada de carteis Denunciado/a: Sueven Producciones S. L. con C. I. F. B-94066230, e domicilio fiscal en rúa Padre Sarmiento nº 15-4ºBñ, Portonovo, Sanxenxo (Pontevedra) Policías actuantes: 234007-C-RIA Inspección ocular Nas estradas principais do Concello de Rianxo hai colocados uns carteis de publicidade, nos farois de alumeado público. Que a publicidade fai referencia ó festival Summer White 2013, o cal está promovido pola empresa denunciada. Xúntase reportaxe fotográfico. Actuacións A persoa responsable da empresa localizada, foi requirida con data 9 de xullo de 2013, para que retirase os carteis de forma inmediata, retirando unha parte deles. Posteriormente foi requirida de novo quedando en retirar o resto e incumprindo ditos requirimentos. Consideracións legais e técnicas A colocación dos carteis realizouse sen autorización municipal. Que ditos feitos infrinxen o artigo 39 da Ordenanza Xeral de Limpeza e Medio Ambiente do Concello de Rianxo.” Considerando que estes feitos poden ser constitutivos dunha infracción ó artigo 39 da Ordenanza Xeral de Limpeza e Medio Ambiente do Concello de Rianxo, publicada no BOP de 30 de Abril de 1996, sancionada con multas de ata 750 €. En uso das competencias atribuídas no art.10. do Regulamento do procedemento para o exercicio da potestade sancionadora, aprobado por Real Decreto 1398/1993, de 4 de agosto (RPS). Resolvo Primeiro: iniciar procedemento sancionador á persoa denunciada, para determina-la súa responsabilidade e a sanción que corresponda conforme ó que resulte da instrución. Segundo: nomear instrutor e secretario do procedemento a D. Edgar Alexis Campama Zarrabeitia e D. Borja Daniel Carabella Ricalde respectivamente e notificar dito nomeamento ó inculpado ós efectos de recusación, se estima que existen causas lexítimas para elo, conforme dispón o art.29 da Lei 30/92 de 26 de novembro de Réxime Xurídico das Administracións Públicas e do Procedemento Administrativo Común (LPA). Terceiro: o órgano competente para a resolución do procedemento será a Alcaldía, conforme dispoñen os arts.10 do RPS e 21, k da Lei 7/1985, de 2 de abril, Reguladora das Bases de Réxime Local (LBRL). Cuarto: indicar á persoa denunciada o dereito que ten a coñecer en calquera momento do procedemento o seu estado de tramitación, acceder e obter copias dos documentos constituídos no mesmo, formular, con anterioridade ó trámite de audiencia, alegacións e aportar os documentos que estime pertinentes. Ten, igualmente, quince días para alegar e, no seu caso, propoñer probas concretando os medios de que pretenda valerse. Incluso pode recoñecer voluntariamente a súa responsabilidade, cos efectos previstos no art.8 do RPS. Quinto: comunicar esta providencia ó instrutor e secretario, con traslado de cantas actuacións existan, e notificar ós interesados, advertíndolle que de non alegar sobre o contido da iniciación do procedemento sancionador no prazo de quince días, contados a partir do seguinte á notificación, esta iniciación poderá ser considerada proposta de resolución, cos efectos previstos nos arts.18 e 19 do RPS. Rianxo, 26 de agosto de 2013 O Alcalde Adolfo Muíños Sánchez Destinatarios D/Dª. Sueven Producciones, S. L. Rúa Padre Sarmiento nº 15-4ºB, Portonovo, Sanxenxo (Pontevedra) Xoán Vicenzo Ces Rodríguez Antonio Tubío Piñeiro”. Rianxo, 7 de xaneiro de 2014 Adolfo Muíños Sánchez Alcalde do Concello de Rianxo